VSL Sklep I Cpg 467/2019
Sodna praksa višjih sodišč, 2020-02-04

povračilo stroškov priči - potni stroški - dejanski izdatki - najkrajša pot - najcenejše prevozno sredstvo - način obračunavanja stroškov

V skladu z določilom prvega odstavka 242. člena ZPP ima priča pravico do povračila potnih stroškov, pravila za odmero teh stroškov priče pa določa Pravilnik o povrnitvi stroškov v pravdnem postopku (v nadaljevanju: Pravilnik). Tako se priči potne stroške v višini dejanski izdatkov (npr. vozovnica) odmeri za potovanje po najkrajši poti in z najcenejšim prevoznim sredstvom (6. in 7. člen Pravilnika). Stroški za prevožene kilometre z lastnim prevoznim sredstvom se povrnejo samo za pot, ki je daljša od dveh kilometrov in na kateri ne vozi javno prevozno sredstvo (prvi in tretji odstavek 9. člena Pravilnika), pri čemer se stroške za prevožene kilometre obračunava v skladu z javno objavljenimi zneski povračil nadomestil in drugih prejemkov za zaposlene v državni upravi (četrti odstavek 9. člena Pravilnika) - torej po določilih ZUJF.

Tožeča stranka mora v roku 15 dni F. B. plačati 16,28 EUR, v primeru zamude z zakonskimi zamudnimi obrestmi, ki tečejo od poteka paricijskega roka dalje do plačila.

1. Pritožbeno sodišče je na narok 4. 2. 2020 vabilo pričo F. B. Na naroku je priča priglasila potne stroške za prihod na narok z lastnim prevoznim sredstvom.

2. V skladu z določilom prvega odstavka 242. člena Zakona o pravdnem postopku (v nadaljevanju: ZPP)

ima priča pravico do povračila potnih stroškov. Pravila za odmero potnih stroškov priče določa Pravilnik o povrnitvi stroškov v pravdnem postopku (v nadaljevanju: Pravilnik).

Ta v 5. členu določa, da potni stroški priče obsegajo stroške prevoza z javnim prevoznim sredstvom oziroma stroške za prevožene kilometre z lastnim prevoznim sredstvom za potovanje od kraja prebivališča do kraja, kjer naj bo opravljeno zaslišanje.

3. Priči se potne stroške v višini dejanski izdatkov (npr. vozovnica) odmeri za potovanje po najkrajši poti in z najcenejšim prevoznim sredstvom (6. in 7. člen Pravilnika). Stroški za prevožene kilometre z lastnim prevoznim sredstvom se povrnejo samo za pot, ki je daljša od dveh kilometrov in na kateri ne vozi javno prevozno sredstvo (prvi in tretji odstavek 9. člena Pravilnika). Povrnitev stroškov za prevožene kilometre se obračunava v skladu z javno objavljenimi zneski povračil nadomestil in drugih prejemkov za zaposlene v državni upravi (četrti odstavek 9. člena Pravilnika). Torej po določilih Zakona za uravnoteženje javnih financ (v nadaljevanju ZUJF).

4. Glede na navedeno je tako priča upravičena do povračila potnih stroškov na relaciji B. – L. – B. Sodišče je z vpogledom na spletnih straneh Slovenskih železnic in Avtobusne postaje L. ugotovilo, da na relaciji B. – R. v dolžini 6,7 km ni javnega prevoza. Zato je priči na tej relaciji priznalo potne stroške za prevožene kilometre z lastnim prevoznim sredstvom v višini 3,10 EUR (2 krat 6,7 km krat 0,23166 EUR/km).

Za potovanje ne relaciji R. - L. pa je sodišče priči priznalo stroške povratne vozovnice za vlak v višini 13,18 EUR. Sodišče je ceno vozovnice pridobilo z vpogledom na spletni strani Slovenskih železnic.

5. Glede na zgoraj nevedeno je tako pritožbeno sodišče priči priznalo potne stroške v višini 16,28 EUR.

6. Ker je zaslišanje priče predlagala tožeča stranka, ji mora povrniti nastale stroške (tretji odstavek 242. člena ZPP).

Zoper ta sklep je dovoljena pritožba v roku 15 dni od prejema njegovega pisnega odpravka. Pritožba ne zadrži izvršitve sklepa (smiselna uporaba tretjega odstavka 242. člena ZPP). Pritožba mora obsegati: navedbo sklepa, zoper katerega se vlaga, izjavo, da se sklep izpodbija v celoti ali v določenem delu, pritožbene razloge in podpis pritožnika (335. člena ZPP). Stranka lahko vloži pritožbo sama, če pa jo vloži po pooblaščencu, je ta lahko le odvetnik ali druga oseba, ki je opravila pravniški državni izpit, sicer jo bo sodišče zavrglo. V postopku s pritožbo se ne uporablja določba 108. člena ZPP o vračanju nepopolnih vlog v dopolnitev. Če stranka, ki vloži pritožbo ne plača sodne takse za pritožbo ob vložitvi pritožbe oziroma najkasneje v roku, ki ga določi sodišče v nalogu za plačilo sodne takse in niso podani pogoji za oprostitev, odlog ali obročno plačilo sodne takse, se šteje pritožba za umaknjeno (105.a člen). Pritožba se vloži pisno, pri naslovnem sodišču, o njej pa bo odločalo Vrhovno sodišče Republike Slovenije.

4 Ceno prevoženega kilometra z lastnim prevoznim sredstvom je sodišče določilo v skladu z drugim odstavkom 173. člena ZUJF tako da je priči za prevožen kilometer priznalo 18 odstokov cene neosvinčenega motornega bencina – 95 oktanov pri čemer je bila cena neosvinčenega motornega bencina – 95 oktanov na dan naroka (4. 2. 2020) 1,287 EUR za liter (podatek pridobljen s spletne strani: https://www.gov.si/teme/cene-naftnih-derivatov/).

Zakon o pravdnem postopku (1999) - ZPP  - člen 242, 242/1, 242/3

Zakon za uravnoteženje javnih financ (2012) - ZUJF  - člen 173, 173/2

Pravilnik o povrnitvi stroškov v pravdnem postopku (2003) - člen 5, 6, 7, 9, 9/1, 9/3, 9/4

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.